SET ปิดเย็นร่วงหนัก 16 จุด เซ่นปัจจัยลบตปท. แนะติดตามความชัดเจนสงครามการค้าสหรัฐฯ-จีน
SET ปิดเย็นร่วงหนัก 16 จุด เซ่นปัจจัยลบตปท. แนะติดตามความชัดเจนสงครามการค้าสหรัฐฯ-จีน โดยดัชนีปิดตลาดวันนี้ ที่ระดับ 1,636.94 จุด ลบ 15.70 จุด หรือ 0.95% มูลค่าการซื้อขาย 5 หมื่นล้านบาท
15 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,636.94 จุด ลบ 15.70 จุด หรือ 0.95% มูลค่าการซื้อขาย 5 หมื่นล้านบาท
10 หุ้นกดดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ปรับตัวลงตามตลาดหุ้นภูมิภาคเอเชียที่ส่วนใหญ่จะติดลบ ขณะที่ตลาดในยุโรปเทรดบ่ายนี้เคลื่อนไหวทั้งแดนบวก-ลบ คาดว่า Fund Flow ชะลอไหลเข้าภูมิภาคเอเชียหลัง Dollar Index กลับมาแข็งค่า และนักลงทุนต่างชาติขายสุทธิในช่วงที่ผ่านมา ขณะเดียวกันตลาดฯ ยังไม่มีปัจจัยกระตุ้นในช่วงสั้น
นอกจากนี้ ตลาดฯยังมีปัจจัยเสี่ยงจากการทยอยประกาศผลประกอบการของบริษัทจดทะเบียนหลายบริษัทออกมาไม่ค่อยดีด้วย จึงอาจเป็นเป้าหมายถูกปรับลดประมาณการลง ทำให้บรรยากาศการลงทุนเป็นลักษณะชะลอตัว อีกทั้งดัชนีฯปรับตัวลงต่ำกว่าระดับ 1,645 จุดลงมาทำให้ภาพเป็นการพักตัว
สำหรับแนวโน้มการลงทุนในสัปดาห์หน้า คาดตลาดฯคงจะเป็นลักษณะของการแกว่งตัว โดยหากดัชนีฯหลุดแนวรับสำคัญที่ 1,635 จุด ก็จะมี Downside 25-30 จุด โดยให้แนวรับไว้ที่ 1,635-1,610 จุด ส่วนแนวต้านให้ไว้ที่ 1,645 จุด ปัจจัยที่ต้องติดตามคือผลการเจรจาการค้าระหว่างสหรัฐและจีน รวมทั้ง Brexit และการทยอยประกาศผลประกอบการของบริษัทจดทะเบียนที่เหลือ ซึ่งหากภาพออกมาในลักษณะของการปรับลดประมาณการ ก็อาจทำให้ดัชนีฯซึมตัวลงได้
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
EA มูลค่าการซื้อขาย 5,286,685.75 ล้านบาท ปิดที่ 47.25 บาท ลดลง 3.50 บาท
PTT มูลค่าการซื้อขาย 2,465,544.32 ล้านบาท ปิดที่ 48.25 บาท ราคาไม่เปลี่ยนแปลง
AOT มูลค่าการซื้อขาย 2,302,643.65 ล้านบาท ปิดที่ 67.25 บาท ลดลง 1.50 บาท
SCC มูลค่าการซื้อขาย 1,762,301.20 ล้านบาท ปิดที่ 462 บาท ลดลง 10.00 บาท
CPALL มูลค่าการซื้อขาย 1,369,595.22 ล้านบาท ปิดที่ 77 บาท ลดลง 0.50 บาท
ตลาดหุ้นเอเชีย
